CELEX: 21992D1020(02)
Language: el
Date: 1992-09-08 00:00:00
Title: 92/499/ΕΟΚ:Απόφαση αριθ. 2/92 της Μεικτής Επιτροπής ΕΟΚ- Ελβετίας της 8ης Σεπτεμβρίου 1992 για την παράταση της ισχύος της απόφασης αριθ. 5/88 της Μεικτής Επιτροπής όσον αφορά την τροποποίηση του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» και τις μεθόδους διοικητικής συνεργασίας προκειμένου να απλουστευθούν οι κανόνες σώρευσης

Avis juridique important

|

21992D1020(02)

92/499/ΕΟΚ:Απόφαση αριθ. 2/92 της Μεικτής Επιτροπής ΕΟΚ- Ελβετίας της 8ης Σεπτεμβρίου 1992 για την παράταση της ισχύος της απόφασης αριθ. 5/88 της Μεικτής Επιτροπής όσον αφορά την τροποποίηση του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» και τις μεθόδους διοικητικής συνεργασίας προκειμένου να απλουστευθούν οι κανόνες σώρευσης  

Επίσημη Εφημερίδα αριθ. L 304 της 20/10/1992 σ. 0013 - 0013

ΑΠΟΦΑΣΗ ΑΡΙΘ. 2/92 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΕΛΒΕΤΙΑΣτης 8ης Σεπτεμβρίου 1992 για την  παράταση της ισχύος της απόφασης αριθ. 5/88 της μεικτής επιτροπής όσον αφορά την τροποποίηση του  πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» και τις μεθόδους  διοικητικής συνεργασίας προκειμένου να απλουστευθούν οι κανόνες σώρευσης (92/499/ΕΟΚ)  Η ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, που  υπογράφηκε στις Βρυξέλλες στις 22 Ιουλίου 1972, το πρωτόκολλο αριθ. 3 σχετικά με τον ορισμό της έννοιας «καταγόμενα προϊόντα» και τις μεθόδους  διοικητικής συνεργασίας, και ιδίως το άρθρο 28, Εκτιμώντας: ότι η μεικτή επιτροπή εξέδωσε, στις 6 Δεκεμβρίου 1988, την απόφαση αριθ. 5/88 για την τροποποίηση  του πρωτοκόλλου αριθ. 3 με σκοπό την απλούστευση των κανόνων σώρευσης 7 ότι τη στιγμή εκείνη  κρίθηκε σκόπιμο να προβλεφθεί η εξέταση των επιπτώσεων της εισαγωγής των νέων κανόνων σώρευσης μετά  από μια δοκιμαστική περίοδο, προκειμένου να επαληθευτούν τα οικονομικά τους αποτελέσματα και να  περιοριστεί σε τρία έτη η εφαρμογή της απόφασης 7 ότι η απόφαση αριθ. 5/88 τέθηκε σε ισχύ την 1η  Ιανουαρίου 1989 και εφαρμόζεται μέχρι της 31 Δεκεμβρίου 1991 7 ότι, από την εξέταση που  πραγματοποίησε η μεικτή επιτροπή, φάνηκε ότι οι νέοι κανόνες σώρευσης που θεσπίστηκαν με την εν  λόγω απόφαση λειτουργούν με ικανοποιητικό τρόπο, τόσο από την άποψη της χρήσης τους από τους  επιχειρηματίες και τον έλεγχό τους από τις τελωνειακές διοικήσεις όσο και από την άποψη των  οικονομικών τους αποτελεσμάτων 7 ότι θα πρέπει να παραταθεί η ισχύς της απόφασης αριθ. 5/88 για  απεριόριστο χρονικό διάστημα, ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ: Άρθρο 1 Η ισχύς της απόφασης 5/88 της μεικτής  επιτροπής ΕΟΚ-Ελβετίας παρατείνεται για απροδιόριστο χρονικό διάστημα. Άρθρο 2 Η παρούσα απόφαση  εφαρμόζεται από την 1η Ιανουαρίου 1992. Βρυξέλλες, 8 Σεπτεμβρίου 1992. Για τη  μεικτή επιτροπή Ο Πρόεδρος B. DE TSCHARNER